
ΚΑΝΟΝΙΣΜΟΣ ΔΙΑΙΤΗΣΙΑΣ ΠΟΔΟΣΦΑΙΡΟΥ. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 «περί επανασυστάσεως της 
Γ.Γ.Α. και των αρμοδιοτήτων αυτής». 

β. Των άρθρων 64 και 70 του Ν. 1958/91 «Τμή¬ 
ματα Αμειβομένων Αθλητών - Αθλητικές Ανώνυμες 
Εταιρείες και άλλες διατάξεις». 

2. Το Ν. 1558/85 «Κυβέρνηση και Κυβερνητικά 
Όργανα». 

3. Την αρ. 1947/10.12.1992 απόφασή των Πρω¬ 
θυπουργού και Υπουργού Πολιτισμού «Ανάθεση αρ¬ 
μοδιοτήτων στον Υφυπουργό Πολιτισμού Ευάγγελο 
Μεϊμαράκη». 

4. Τβ έγγραφα:α. 5688/93 της ΕΠΟ 

β. 456/92 και 1880/93 της ΟΔΠΕ 
γ. 13180/93 της ΕΠΑΕ'' 

επιλύοντας τις μεταξύ των διαφωνίες, αποφασί¬ 
ζουμε: 

ΚΑΝΟΝΙΣΜΟΣ ΔΙΑΙΤΗΣΙΑΣ ΠΟΔΟΣΦΑΙΡΟΥ 

ΠΙΝΑΚΕΣ ΠΡΟΕΠΙΛΟΓΗΣ ΔΙΑΙΤΗΤΩΝ - ΕΠΟ¬ 
ΠΤΩΝ 

ΑΡΘΡΟ 1 

1. Μέχρι την 10η Ιουλίου κάθε χρόνου οι Σύνδε¬ 
σμοι Διαιτητών Ποδοσφαίρου στέλνουν στην ΟΔΠΕ 
πίνακες με αξιολόγηση όλων των εν ενεργεία διαιτη¬ 
τών που υπέβαλαν δήλωση προσφοράς υπηρεσιών, 
κατά κατηγορία. 

Αντίγραφο των πινάκων αυτών αποστέλλεται ταυ¬ 
τόχρονα στην ΕΠΟ για την ΑΕΔ και τις τοπικές ενώ¬ 
σεις. 

2. Στους πίνακες αξιολογήσεως αναγράφονται 
υποχρεωτικά. 


α) Το ονοματεπώνυμο, πατρώνυμο, η κατηγορία 
του διαιτητή, ο αριθμός των αγώνων τους οποίους 
διαιτήτευσε κατά την τελευταία τριετία κατά κατη¬ 
γορία σε δύο στήλες (Αγώνες πρωταθλημάτων Τοπι¬ 
κών Ενώσεων και Εθνικών Κατηγοριών), καθώς και 
τα έτη προσφοράς υπηρεσιών στην κατηγορία που 
είναι αξιολογημένος. 

Επίσης ο αριθμός των αγώνων που χρησιμοποιή¬ 
θηκε ως επόπτης και πάλι σε δύο'στήλες (Αγώνες 
πρωταθλημάτων Τοπικών Ενώσεων και Εθνικών κα¬ 
τηγοριών). 

β) Ο τόπος, το έτος γεννήσεως, το ύψος και το 
βάρος του. 

γ) Το επάγγελμα και ο τόπος άσκησής του. 

δ) Οι γραμματικές του γνώσεις, καθώς και η τυχόν 
γνώση ξένης γλώσσας με, προσδιορισμό βαθμίδας 
γνώσεως (δυνατότης συνεννοήσέως, καλά, άρι¬ 
στα). 

ε) Το έτος προαγωγής του στην Κατηγορία που 
ανήκει. 

στ) Οι Πειθαρχικές ποινές (συνολικά σε μήνες) 
που του έχουν επιβληθεί για διάφορες παραβάσεις 
. κατά την τελευταία τριετία. 

ζ) Πρόταση για το ποιοι διαιτητές κρίνονται ικανοί 
να χρησιμοποιηθούν κατά κατηγορία, με αιτιολογη¬ 
μένη ειδική έκθεση. 

3. Οι πίνακες αυτοί με όλα τα στοιχεία της προη¬ 
γούμενης παραγράφου πλην του εδαφίου (ζ), αναρ- 
τώνται για πέντε μέρες εις τους τοπικούς συνδέ¬ 
σμους διαιτητών ταυτόχρονα με την αποστολή τους 
στην ΟΔΠΕ καί κατά το χρονικό διάστημα από 10 
έως και 15 Ιουλίου. 

4. Διαιτητής που πιστεύει ότι λανθασμένα απεδό- 
θησαν στοιχεία του ανωτέρω πίνακος που αφορούν 
τον ίδιο ή άλλο διαιτητή του ίδιου Συνδέσμου, υπο¬ 
βάλλει αίτηση διορθώσεων στην ΟΔΠΕ μέχρι 15 Ιου¬ 
λίου. '' 

Η τελευταία αφού ελέγξει την ακρίβεια της αιτή- 
σεως αυτής, προβαίνει στις αναγκαίες διορθώσεις, 
μέχρι 25 Ιουλίου. 

5. Μέχρι 31 Ιουλίου κάθε χρόνου ο ΟΔΠΕ διοργα- 

νώνει ειδικά Σεμινάρια Προεπιλογής Διαιτητών - 
Εποπτών υποχρεωτικά για την Α - Β και Γ Εθνική Κα¬ 
τηγορία και προαιρετικά για την Δ Εθνική, προκειμέ- 
νου ικανός αριθμός Διαιτητών και εποπτών να υπο¬ 
βληθούν στις παρακάτω διαδικασίες: 

α) Δοκιμασία φυσικής κατάστασης (ΤΕ3Τ 000- 
ΡΕΗ) και δ,τι άλλο προβλέπεται από τις αποφάσεις 
της ΡΙΡΑ. 

β) Γραπτές εξετάσεις. 

γ) Προφορικές εξετάσεις, δοκιμασία επί των Κα¬ 
νονισμών Παιδιάς και του ΚΑΠ, που σκοπό έχουν την 
διαπίστωση της οξυδέρκειας, αντίληψης, αντίδρα¬ 
σης και της πνευμαιτκής οξύτητας του διαιτητή. 

δ) Υγειονομική εξέταση. 

6:ίΟι προτάσεις αξιολογήσεως των Συνδέσμων 
σχετικά με τους διαιτητές λαμβάνονται σοβαρώς υπ’ 
όψιν, δεν είναι όμως δεσμευτικές για την ΟΔΠΕ η 
οποία δύναται να καλέσει στην προεπιλργή και διαι- 
τητάς μη συμπεριληφθέντας στις προτάσεις αυ¬ 
τές. 

7. Για την διεξαγωγή των δοκιμασιών και εξετά¬ 
σεων αυτών η ΟΔΠΕ σε συνεργασία με την ΑΕΔ συ¬ 
γκροτούν τις ακόλουθες επιτροπές: 

α) Πενταμελή επιτροπή για την δοκιμασία φυσικής 
κατάστασης και τις υπόλοιπες παρεμφερείς δοκιμα¬ 
σίες άποτελούμενη από ένα μέλος της ΟΔΠΕ ως 
Πρόεδρο, ένα μέλος της ΑΕΔ και τρεις (3) Καθηγη¬ 
τές Φυσικής Αγωγής που υποδεικνύονται άπό τον 
Διευθυντή Φυσικής Αγωγής του Υπουργείου Εθνι¬ 
κής Παιδείας και θρησκευμάτων. 

β) Πενταμελή επιτροπή γραπτής καί προφορικής 
δοκιμασίας των Κανονισμών και του ΚΑΠ αποτελού- 
μενη από τον Πρόεδρό τής Επιτροπής Εφέσεων της 
ΕΠΟ ως Πρόεδρο, ένα μέλος του ΔΣ της ΟΔΠΕ, ένα 
μέλος της ΑΕΔ και δύο διεθνείς διαιτητές, οριζόμε¬ 
νους άπό τα ΔΣ της ΟΔΠΕ και της ΑΕΔ, αντιστοίχως. 

γ) Υγειονομική Επιτροπή άποτελούμενη από ένα 
Παθολόγο, ένα Οφθαλμίατρο, ένα Καρδιολόγο και 
ένα Ψυχολόγο, όριζομένη από την Υγειονομική Επι¬ 
τροπή της Ελληνικής Ποδοσφαιρικής Ομοσπονδίας 
(ΕΠΟ). 

8. Επιτυχών θεωρείται ο διαιτητής που κρίθηκε 
ικανός από την Υγειονομική Επιτροπή και πήρε τους 
παρακάτω βαθμούς. 

α) Φυσική Κατάσταση (ΤΕ3Τ ΟΟΟΡΕΠ) και λοιπές 
δοκιμασίες 10/10. 

β) Γραπτές και προφορικές εξετάσεις τουλάχι¬ 
στον 8/10^ 

9. Στο πρώτο πενθήμερο του Ιουλίου, ο Πρόεδρος 
Τής ΟΔΠΕ και ο Πρόεδρος της ΑΕΔ, από κοινού κα¬ 
θορίζουν τα όρια για το ΤΕ3Τ ΟΟΟΡΕΠ και σύμφωνα 
με τα εκάστοτε οριζόμενα από την ΡΙΡΑ. 

Σε περίπτωση διαφωνίας τους, η λύση δίδεται με 
απόφαση του ΔΣ της ΕΠΟ. 

10. Την ίδια ημέρα της διενεργείας των γραπτών 
και προφορικών εξετάσεων, συνέρχεται η δμελής 
επιτροπή που διεξάγει τις εξετάσεις αυτές και απο¬ 


φασίζει κατά πλειοψηφία για τα θέματα των εξετά¬ 
σεων, τον τρόπο διεξαγωγής των, τον τρόπο βαθμο¬ 
λόγησης των διαιτητών, υπό την απαραίτητη προϋ¬ 
πόθεση της εξασφαλίσεως της μυστικότητας των 
θεμάτων και του αδιάβλητου της βαθμολογήσεως. 

Μετά τη λήξη της συνεδριάσεως, συντάσσεται λε¬ 
πτομερές πρακτικό που κοινοποιείται αυθημερόν 
στην ΕΠΟ, στην ΕΠΑΕ και στην ΟΔΠΕ. 

11. Μετά τη λήξη των εξετάσεων και Δοκιμασιών 
οι Επιτροπές συντάσσουν πρακτικό με πίνακες και 
με αναλυτική βαθμολογία των διαιτητών, τόσον των 
επιτυχόντων, όσο και των αποτυχόντων που αναφέ¬ 
ρει λεπτομερώς τις επιδόσεις των καθώς και τους 
βαθμούς που έλαβαν στις γραπτές και προφορικές 
εξετάσεις ενώ κάθε μία επιτροπή χωριστά τους κα¬ 
τατάσσει κατ’ αλφαβητική σειρά αντίστοιχα. 

12. Με βάση τα στοιχεία αυτά η ΟΔΠΕ, συντάσσει 
τους τελευταίους πίνακες Προεπιλογής ως ο νόμος 
ορίζει τους οποίους μέχρι 10 Αυγούστου κοινοποιεί 
στην Γ ενική Γραμματεία Αθλητισμού, ΕΠΟ, ΑΕΔ, 
Τοπικούς Συνδέσμους Διαιτητών και Τοπικές Ενώ¬ 
σεις. 

13. Υποχρεωτικά δε, μαζί με τους πίνακες Προε¬ 
πιλογής, αποστέλλει και τα πρακτικά των επιτροπών 
που διενήργησαν τις εξετάσεις, (επιτυχόντες, απο- 
τυχόντες, βαθμολογία σειρά κατατάξεως κ.λ.π.), κα¬ 
θώς και τις προτάσεις αξιολογήσεως των συνδέ¬ 
σμων. 

14. Η ΟΔΠΕ δεν τοποθετεί στους πίνακες Προε¬ 
πιλογής διαιτητή που δεν πέρασε επιτυχώς κάποια 
από τις προηγούμενες δοκιμασίες. Στην περίπτωση 
που τον συμπεριλάβει η προεπιλογή του διαιτητή 
αυτή είναι άκυρη και δεν λαμβάνεται υπ’ όψιν. 

15. Από την περίοδο 1994 -1995 δεν επιτρέπεται 
στην ΟΔΠΕ να καλέσει στην προεπιλογή για τους πί¬ 
νακες των Πρωταθλημάτων Εθνικών Κατηγοριών 
διαιτητή, που έχει κατά τον χρόνο αυτό την ιδιότητα 
του μέλους του Προεδρείου του ΔΣ Τοπικού Συνδέ¬ 
σμου (Πρόεδρος, Αντιπρόεδρος, Γ. Γραμματέας, 
Ταμίας). 

16. Απαραιτήτως καλούνται από την ΟΔΠΕ και 
συμμετέχουν στις εξετάσεις της προεπιλογής οι 
διαιτητές που σύμφωνα με την βαθμολογία της 
ΕΠΕΠ βρίσκονται στις είκοσι (20) πρώτες θέσεις του 
πίνακα της Α' Εθνικής στις 35 πρώτες θέσεις του πί¬ 
νακα της Β' Εθνικής και στις 60 πρώτες θέσεις του 
πίνακα της Γ' Εθνικής. 

17. Οι διαιτητές της προηγούμενης παραγράφου 
εφόσον περάσουν επιτυχώς τις εξετάσεις - ΤΕ3Τ, 
συμπεριλαμβάνονται υποχρεωτικά στους πίνακες 
προεπιλογής. 

ΠΙΝΑΚΕΣ ΕΠΙΛΟΓΗΣ ΠΑΡΑΤΗΡΗΤΩΝ 
ΑΡΘΡΟ 2 

1. Οι τοπικοί ΣΔΠ μέχρι 10 Ιουλίου κάθε χρόνου 
υποχρεούνται να υποβάλλουν στην ΟΔΠΕ πίνακα μη 

εν ενεργεία διαιτητών της δυνάμεώς τους για να 
στελεχώσουν τον πίνακα παρατηρητών Εθνικών 
Πρωταθλημάτων. 

Στους πίνακες αυτούς υποχρεωτικά αναγράφεται 
α) η κατηγορία του μη εν ενεργεία διαιτητού, β) το αν 
είναι διεθνής ή όχι, γ) οι γραμματικές του γνώσεις, δ) 
το έτος που έγινε μη εν ενεργεία. 

Διαιτητές μη εν ενεργεία, που έχουν τα προσόντα 
να συμπεριληφοθύν στους πίνακες αυτούς και δεν 
αναγράφονται από τους τοπικούς ΣΔΠ, μπορούν να 
υποβάλλουν δήλωση απ’ ευθείας στην ΟΔΠΕ. 

2. Η ΟΔΠΕ μέχρι 16 Αυγούστου κάθε χρόνου βά¬ 
σει των δηλώσεων που υποβάλλονται από τους μη εν 
ενεργεία διαιτητές για την παρακολούθηση της από¬ 
δοσης των. διαιτητών και εποπτών, καραρτίζει πί¬ 
νακα επιλογής παρατηρητών διαιτησίας για κάθε κα¬ 
τηγορία των αγώνων των Εθνικών Πρωταθλημά¬ 
των: 

α) Για την Α Εθνική από μη εν ενεργεία Διαιτητές 
Α' Εθνικής Κατηγορίας που έχουν διαιτητεύσει δύο 
πλήρεις αγωνιστικές περιόδους σε αγώνες Α' Εθνι¬ 
κής Κατηγορίας. 

β) Οι διεθνείς διαιτητές ΗΡΑ υποχρεωτικά συμπε- 
ριλαμβάνονται στον κατάλογο αυτό. 

Ο αριθμός των Παρατηρητών της Α' Εθνικής δεν 
μπορεί να υπερβεί τους 70. 

γ) Για την Β' Εθνική κατηγορία από μη εν ενεργεία 
διαιτητές Α και Β Εθνικής Κατηγορίας που έχουν 
διαιτητεύσει δύο πλήρεις αγωνιστικές περιόδους σε 
αγώνες των Κατηγοριών αυτών. 

Ο αριθμός των παρατηρητών Β' Εθνικής δέν μπο¬ 
ρεί να υπερβεί τους 70. 

δ) Για την Γ’ Εθνική Κατηγορία από εν ενεργεία 
διαιτητές Α, Β, Γ Εθνικής Κατηγορίας που έχουν 
διαιτητεύσει δύο πλήρεις αγωνιστικές περιόδους σε 
αγώνες τουλάχιστον Γ' Εθνικής Κατηγορίας. Ο αριθ¬ 
μός των Παρατηρητών της Γ' Εθνικής δεν μπορεί να 
υπερβεί τους 130. 

ε) Για την Δ' Εθνική Κατηγορία κατά την ελεύθερη 
κρίση της ΟΔΠΕ. 

ΟΡΙΣΜΟΣ ΠΑΡΑΤΗΡΗΤΩΝ ΔΙΑΙΤΗΣΙΑΣ - ΥΠΟ¬ 
ΧΡΕΩΣΕΙΣ 

ΑΡΘΡΟ 3 

1. Στην ΕΠΟ λειτουργεί Επιτροπή Παρατηρητών 
Διαιτησίας Εθνικών Πρωταθλημάτων (ΕΠΕΠ) η 
οποία δια κληρώσεως τοποθετεί τους Παρατηρητές 
Διαιτησίας αγώνων Α', Β' και Γ’ Κατηγορίας υποχρε¬ 
ωτικά και προαιρετικά της Δ' Εθνικής Κατηγορίας εκ 
του αντιστοίχου καταλόγου παρατηρητών του προη¬ 
γούμενου άρθρου. 

2. Η Επιτροπή αυτή είναι δμελής και συγκροτείται 
ως εξής: 

α) Από ένα μέλος του Δ.Σ. της ΕΠΟ προτεινόμενο 
από την ΕΠΟ, μετά του αναπληρωτού του μη προερ- 
χομένων από το επαγγελματικό ποδόσφαιρο ως 
Προέδρου. 


β) Από 3 μέλη, μη εν ενεργεία διαιτητές, που προ- 
τείνονται από τα Δ.Σ. ΟΔΠΕ, ΑΕΔ, ΕΠΑΕ και από 
ένα μέλος που προκύπτει κατόπιν δημοσίας κληρώ¬ 
σεως που διενεργείται από τον Πρόεδρο της ΕΠΟ 
και από όλο τον πίνακα των μη εν ενεργεία διαιτητών 
της ΗΡΑ. 

Ως προσόντα των προτεινομένων ως άνω μελών 
(παρ. 2, εδ. β) της ΕΠΕΠ ορίζονται: 

(1) Να είναι Διαιτητές ΗΡΑ ή Α' Εθνικής Κατηγο¬ 
ρίας που έχουν διαιτητεύσει τουλάχιστον δύο πλή¬ 
ρεις αγωνιστικές περιόδους αγώνες της κατηγορίας 
αυτής ή ένα χρόνο, αλλά να έχουν και τον τίτλο του 
Καθηγητού Διαιτησίας. 

(2) Να είναι τουλάχιστον απόφοιτοι εξαταξίου Γυ- 
μνασίου ή Λυκείου, ή άλλης ισοτίμου Σχολής. 

(3) Να μην είναι μέλη άλλων οργάνων ή Επιτροπών 
Διαιτησίας που προβλέπονται στο Νόμο 1958/91. 

3. Ο ορισμός των παρατηρητών γίνεται με δημό¬ 
σια κλήρωση, πάντοτε μετά την κλήρωση των διαιτη¬ 
τών των αγώνων, σε ημέρα και ώρα που ορίζεται από 
την ΕΠΕΠ ως εξής: 

ΟΓαγώνες εκάστου πρωταθλήματος από την αρχή 
της περιόδου χωρίζονται ανά τέσσερεις. 

Στην πρώτη κλήρωση της τετράδας συμμετέχουν 
όλοι οι Παρατηρητές του αντίστοιχου πίνακος. 

Στη δεύτερη κλήρωση δεν συμμετέχουν οι κληρω- 
θέντες στην πρώτη αγωνιστική. 

Στην κλήρωση της τρίτης αγωνιστικής δεν συμμε¬ 
τέχουν οι κληρωθέντες στις δύο πρώτες αγωνιστι- 
κές. 

Στην κλήρωση της τέταρτης αγωνιστικής συμμε¬ 
τέχουν οι εναπομείναντες παρατηρηταί, εξαιρουμέ- 
νων των υπολοίπων που εΚληρώθησαν στις τρεις 
προηγούμενες. 

4. Δεν μπορεί να συμπίπτει η έδρα του παρατη¬ 
ρητή με την έδρα του Συνδέσμου του Διαιτητή κα¬ 
θώς και με την έδρα της διαγωνιζομένης ομάδας. 
Μετά την συμπλήρωση της πρώτης τετράδας των 
αγώνων, για την δεύτερη τετράδα αρχίζει η ίδια δια¬ 
δικασία και όλοι οι παρατηρηταί τοποθετούνται 1 εξ 
αρχής στην κλήρωση. 

5. Στο Κύπελλο Ελλάδος, οι Παρατηρηταί κληρώ¬ 
νονται από το σύνολο του πίνακος των παρατηρητών 
της Κατηγορίας που ανήκει ο διαιτητής που διαιτη¬ 
τεύει τον αγώνα. Δεν επιτρέπεται δε η χρησιμοποί¬ 
ηση του ίδιου παρατηρητή, σε περισσότερους από 
τρεις αγώνες Κυπέλλου. 

6. Διαιτητές ή επόπτες χαρακτηρισθέντες ως τα¬ 
λέντα, μετά από πρόταση συνδέσμου Διαιτητών της 
ΟΔΠΕ ή της ΑΕΔ, η οποία δύναται να υποβληθεί, 
καθ’ όλην την διάρκεια του έτους πρός την ΕΠΕΠ, 
αλλά και από στοιχεία που η τελευταία έχει στη διά¬ 
θεσή της, χρήζουν ιδιαιτέρας παρατηρήσεως και 
αξιολογήσεως. 

Η ΕΠΕΠ στην περίπτωση αυτή με απόφασή της 
ορίζει εκ του πίνακος παρατηρητών της Α' Εθνικής 
που δεν κληρώθηκαν Παρατηρητές των διαιτητών 

αυτών, χωρίς να λαμβάνει υπόψιν της, την Κατηγο- θήσεως και βαθμολογίας των διαιτητών Δ' Εθνι- 
ρία στην οποία αγωνίζονται. κής. 

Ο αριθμός των διαιτητών που θα παρακολουθού- Σε περίπτωση που αυτή είναι εφικτή, οι 100 τε- 
νται με τον τρόπο αυτό, δεν μπορεί να υπερβεί τους λευταίοι διαιτητές του πίνακος, δεν επιλέγονται ως 
δεκαπέντε (15) για κάθε αγωνιστική. διαιτητές Δ' Εθνικής της επόμενης περιόδου με 


7. Οι παρατηρηταί διαιτησίας είναι υποχρεωμέ¬ 
νοι: 

Μετά τη λήξη του αγώνα να παραδώσουν την έκ¬ 
θεσή τους σε κλειστό Φάκελλο, τον οποίο και μονο- 
γράφουν, στο σημείο επικόλλησής του. 

Ο Φάκελλος μονογράφεται εν συνεχεία στο αυτό 
σημείο και από τον Παρατηρητή του αγώνα. Ακολού¬ 
θως ο διαιτητής στο Φ.Α. σημειώνει αν παραδόθηκε 
ή όχι η έκθεση του Παρατηρητή. 

8. Οι Παρατηρητές που δεν τηρούν την διαδικασία 
αυτή διαγράφονται αμέσως από τους Πίνακες Παρα¬ 
τηρητών με απόφαση της ΕΠΕΠ στην πρώτη μετά 
τον αγώνα συνεδρίασή της. 

9. Το έντυπο της εκθέσεως του παρατηρητού που 
περιλαμβάνει τον τρόπο βαθμολογίας του διαιτητού, 
και το πότε ο διαιτητής παραπέμπεται, συντάσσεται 
προ της ενάρξεως της αγωνιστικής περιόδου από 
τριμελή επιτροπή στην οποία συμμετέχουν, ο Πρόε¬ 
δρος της ΑΕΔ, ο Πρόεδρος της ΟΔΠΕ και ο Πρόε¬ 
δρος της ΕΠΕΠ και τελεί υπό την έγκριση της διορ- 
γανώτριας. 

10. Οι εκθέσεις των παρατηρητών ευθύς ως λη- 
φθούν από την ΕΠΕΠ, αποσφραγίζονται και κοινο¬ 
ποιούνται στην ΕΠΟ, στην ΟΔΠΕ, στην ΑΕΔ, στην 
Διοργανώτρια και στον Διαιτητή. 

11. Η ΕΠΕΠ με βάση την βαθμολογία των διαιτη¬ 
τών από τις εκθέσεις των παρατηρητών. 

α) Παραπέμπει τους διαιτητές στην ΠΕΔ. 

Τα κριτήρια παραπομπής του διαιτητού καθορίζο¬ 
νται με απόφαση της ΕΠΕΠ πριν από την έναρξη της 
αγωνιστικής περιόδου. 

β) Κατά την βαθμολογία εκάστου διαιτητού καθ’ 
όλη την διάρκεια του έτους. 

γ) Συντάσσει μέχρι της 30 Ιουνίου κάθε έτους ει¬ 
δικό βαθμολογικό πίνακα των διαιτητών κατά κατη¬ 
γορία, με βάση μόνο την βαθμολογία τους και τους 
κατατάσσει κατά σειρά. 

δ) Οι 7 τελευταίοι διαιτητές του βαθμολογικού πί¬ 
νακος της Α' Εθνικής, δεν συμπεριλαμβάνονται υπο¬ 
χρεωτικά στις αξιολογήσεις και δεν δικαιούνται να 
αγωνίζονται στην Α' Εθνική την επόμενη αγωνιστική 
περίοδο. 

ε) Το ίδιο συμβαίνει και για τους 10 τελευταίους 
διαιτητές του βαθμολογικού πίνακος της Β' Εθνικής 
που δεν δικαιούνται να αγωνίζονται στη Β' Εθνική 
την επόμενη αγωνιστική περίοδο. 

στ) Επίσης στην Γ' Εθνική, οι 20 τελευταίοι διαιτη¬ 
τές του πίνακος δεν δικαιούνται να επιλεγούν ως 
διαιτηταί Π' Εθνικής της επομένης περιόδου. 

ζ) Με απόφαση της τριμελούς επιτροπής (Προέ¬ 
δρων ΑΕΔ, ΟΔΠΕ, ΕΠΕΠ) ρυθμίζεται προ της ενάρ¬ 
ξεως των Πρωταθλημάτων η δυνατότης παρακολου- 


απόφαση της ΕΠΕΠ. 

13. Οι αποφάσεις της ΕΠΕΠ ως προς τον ορισμό 
των παρατηρητών των αγώνων και ως προς την σύ¬ 
νταξη του τελικού πίνακος βαθμολογήσεως,είναι τε¬ 
λεσίδικες μη υποκείμενες σε κανένα ένδικο μέσο. 

14. Οι παρατηρητές διαιτησίας και οι εν ενεργεία 
διαιτητές, έχουν ανάλογες υποχρεώσεις και δε¬ 
σμεύσεις, όπως αυτές περιγράφονται στα σχετικά 
άρθρα του Εσωτερικού Κανονισμού Διαιτησίας 
(ΕΚΔ), της ΟΔΠΕ και των Καταστατικών των Συνδέ¬ 
σμων Διαιτητών, εφόσον βέβαια δεν αντίκεινται 
προς τις διατάξεις του παρόντος Κανονισμού. 

ΠΙΝΑΚΕΣ ΕΠΙΛΟΓΗΣ ΔΙΑΙΤΗΤΩΝ - ΕΠΟΠΤΩΝ 

ΑΡΘΡΟ 4 

1. Η ΑΕΔ μέχρι της 20 Αύγούστου κάθε χρόνο επι¬ 
λέγει τους Διαιτητές και τους Επόπτες Γραμμών χω¬ 
ριστά για κάθε κατηγορία Εθνικών Πρωταθλημάτων 
από τους Πίνακες Προεπιλογής της ΟΔΠΕ. 

Στους πίνακες αυτούς προστίθενται για την επι¬ 
λογή και όσοι διαιτητές υπέβαλαν ένσταση στο αρ¬ 
μόδιο όργανο και εδικαιώθησαν, καθ’ υπέρβαση του 
προβλεπομένου αριθμού. 

2. Στην επιλογή αυτή σοβαρώς λαμβάνονται υπό¬ 
ψιν τα πρακτικά των επιτροπών που διενήργησαν τις 
εξετάσεις, οι βαθμολογίες των διαιτητών και οι προ¬ 
τάσεις των συνδέσμων. 

3. Κατά τις συνεδριάσεις ή την συνεδρίαση για την 
τελική επιλογή των διαιτητών και των εποπτών γραμ¬ 
μών της ΑΕΔ, παρίσταται και εκπρόσωπος του ΔΣ 
της ΟΔΠΕ χωρίς δικαίωμα ψήφου, με δικαίωμα 
όμως λόγου και διατυπώσεως της απόψεώς του στα 
πρακτικά των συνεδριάσεων αυτών. 

4. Δεν επιτρέπεται στην ΑΕΔ να επιλέξει διαιτητή 
και να τον τοποθετήσει στην ίδια ή σε ανώτερη κατη¬ 
γορία από αυτή που αγωνίζεται την περίοδο που πέ¬ 
ρασε, ο οποίος βάσει του ειδικού βαθμολογικού πί¬ 
νακα που συντάσσει η ΕΠΕΠ κατέβαλε τις τελευ¬ 
ταίες θέσεις στον πίνακα αυτό όπως ορίζονται στο 
σχετικό άρθρο κατά κατηγορία πρωταθλήματος. 

5. Δεν επιτρέπεται επίσης στην ΑΕΔ να επιλέξει 
διαιτητή στην ίδια ή σε ανώτερη κατηγορία που τιμω¬ 
ρήθηκε από την ΠΕΔ, την περίοδο που πέρασε με 
ποινή τριών μηνών και άνω. 

α) Η ποινή αυτή πρέπει να είναι τελεσίδικη. 

β) Στη συμπλήρωση του τριμήνου αυτού προσμε- 
τράται κάθε ποινή που επιβάλλεται στον διαιτητή, 
από αγώνες Εθνικών Πρωταθλημάτων ή οφείλεται 
σε διάφορες αιτίες μη σχετιζόμενες με την απόδοσή 
του στους αγώνες που διαιτήτευσε. Οι τυχόν ποινές 
από τις τοπικές επιτροπές των Συνδέσμων (ΤΕΔ) 
κ.λ.π. δεν λαμβάνονται υπόψιν. 

6. Δεν επιτρέπεται η ΑΕΔ να συμπεριλάβει από 
την περίοδο 1994 - 1995, στον τελικό πίνακα διαι¬ 
τητών των Εθνικών Πρωταθλημάτων διαιτητή που 
έχει κατά τον χρόνο αυτό την ιδιότητα του μέλους 
του Προεδρείου του Δ.Σ. τοπικού Συνδέσμου, (όρα 
άρθρο 1 παράγραφος 15). Σε περίπτωση που επιλέ¬ 
γεις διαιτητής αποκτήσει την ιδιότητα αυτή μετά την 
επιλογή του, διαγράφεται αυτομάτως από τους πί¬ 
νακες. 

7. Οι επιλεγέντες Διαιτητές και Επόπτες αγώνων 
Εθνικών Πρωταθλημάτων είναι υποχρεωμένοι να 
στείλουν σε (5) μέρες από την ειδοποίησή τους στην 
ΑΕΔ, πλήρες αντίγραφο ποινικού μητρώου. Το ίδιο 
ισχύει και για τους παρατηρητές διαιτησίας. 

8. Διαιτητές, Επόπτες και παρατηρητές διαιτη¬ 
σίας που δεν στέλνουν το αντίγραφο του ποινικού 
μητρώου μέχρι ενάρξεως των Πρωταθλημάτων δια¬ 
γράφονται από τους πίνακες. 

Σε ειδικές περιπτώσεις λόγω δυσκολιών κατά την 
έκδοση του ποινικού μητρώου, η ΑΕΔ δύναται με 
απόφασή της να δώσει προθεσμία στον διαιτητή να 
το προσκομίσει, που σε καμμία περίπτωση δεν μπο¬ 
ρεί να υπερβεί τις 30 ημέρες από την έναρξη των 
πρωταθλημάτων. Κατά τον χρόνο αυτό απαγορεύε¬ 
ται η χρησιμοποίησή του σε αγώνες, είτε ως διαι¬ 
τητή, είτε ως επόπτη. Παρερχομένης απράκτου της 
προθεσμίας, ο διαιτητής διαγράφεται του πίνακος. 

9. Αν αποδειχθεί κατά την διάρκεια της αγωνιστι¬ 
κής περιόδου, ότι διαιτητές δήλωσαν στον σύνδεσμό 
τους ψευδή στοιχεία τα οποία συμπεριελήφθησαν 
στους αποσταλλέντες πίνακες αξιολόγησης των 
συνδέσμων προς την ΟΔΠΕ, και τα στοιχεία αυτά 
συνετέλεσαν έστω και εν μέρει στην τελική επιλογή 
τους, διαγράφονται με απόφαση της ΑΕΔ αυτομά¬ 
τως από τους πίνακες. 

10. Δεν επιτρέπεται οποιαδήποτε αναμόρφωση 
του πίνακος της ίελικής επιλογής της ΑΕΔ, κατά την 
διάρκεια της περιόδου, εκτός αν α) τιμωρηθούν διαι¬ 
τητές με ποινή άνω των τριών (3) μηνών ή αν αποχω¬ 
ρήσουν οικειοθελώς. Στην περίπτωση αυτή η ΑΕΔ 
κατά τον μήνα Δεκέμβριο έχει το δικαίωμα να συ¬ 
μπληρώσει τις κενές θέσεις του πίνακος. 

11. Δεν επιτρέπεται η ΑΕΔ να θέτει με αποφάσεις 
της, διαιτητές και επόπτες εκτός κληρώσεως, εκτός 
αν αυτό προβλέπεται από τον παρόντα κανονισμό. 

12. Στην περίπτωση που η διαδικασία προεπιλο¬ 
γής - επιλογής και καταρτίσεως πινάκων διαιτητών 
και εποπτών των εθνικών πρωταθλημάτων δεν ολο¬ 


κληρωθεί εντός των προβλεπομένων προθεσμιών 
τότε την διαδικασία ή την συνέχιση της διαδικασίας 
αναλβάνει το Δ.Σ. της ΕΠΟ. 

ΑΡΙΘΜΟΣ ΔΙΑΙΤΗΤΩΝ - ΕΠΟΠΤΩΝ ΓΡΑΜΜΩΝ 
ΑΡΘΡΟ 5 

1. Για κάθε Κατηγορία Αγώνων Εθνικών Πρωτα¬ 
θλημάτων επιλέγεται αριθμός Διαιτητών ως εξής: 

α) Για την Α' Εθνική Κατηγορία αριθμός Διαιτητών 
που δεν μπορεί να υπερβεί τους 42 διαιτητές. 

β) Γ ια την Β' Εθνική Κατηγορία αριθμός Διαιτητών 
που δεν μπορεί να υπερβεί τους 80 διαιτητές. 

γ) Γ ια την Γ' Εθνική Κατηγορία αριθμός Διαιτητών 
που δεν μπορεί να υπερβεί τους 180 διαιτητές. 

δ) Γ ια την Δ' Εθνική Κατηγορία αριθμός Διαιτητών 
που δεν μπορεί να υπερβεί τους 800 διαιτητές. 

2. Ο αριθμός των εποπτών για τους αγώνες Α, Β, 
Γ, Δ Εθνικής δεν μπορεί να υπερβεί το 4πλάσιο του 
αριθμού των διαιτητών του αντίστοιχου πίνακος. 

3. α) Δεν επιτρέπεται η επιλογή στους πίνακες αυ¬ 
τούς από την ΑΕΔ διαιτητών που έχουν συμπληρώ¬ 
σει κατά τον πρώτο χρόνο της επιλογής τους: 

- Για την Α’ Εθνική το 40 έτος της ηλικίας 

- Για την Β' Εθνική το 38 έτος της ηλικίας 

- Για την Γ' Εθνική το 36 έτος της ηλικίας 

- Για την Δ' Εθνική το 35 έτος της ηλικίας. 

β) Δεν επιτρέπεται επίσης ή επιλογή στους πίνα¬ 
κες εποπτών που έχουν συμπληρώσει κατά τον 
πρώτο χρόνο της επιλογής τους: 

- Για την Α' Εθνική το 38 έτος της ηλικίας τους 

- Για την Β' Εθνική το 36 έτος της ηλικίας τους 

- Για την Γ' Εθνική το 34 έτος..της ηλικίας τους 

- Για την Δ’ Εθνική το 33 έτος της ηλικίας τους. 

γ) Σε κάθε περίπτωση που η συμπλήρωση του 
έτους της ηλικίας αυτής γίνεται μετά την επιλογή, ο 
διαιτητής μπορεί να επιλεγεί και αγωνίζεται μέχρι το 
τέλος της αγωνιστικής περιόδου. 

δ) Δικαστικές αποφάσεις που διορθώνουν ηλικίες 
διαιτητών μετά την ισχύ του παρόντος Κανονισμού 
δεν λαμβάνονται υπόψη. 

ΟΡΙΣΜΟΣ ΔΙΑΙΤΗΤΩΝ 
ΑΡΘΡΟ 6 

1. Η Επιτροπή Ορισμού Διαιτητών ΕΟΔ ορίζει με 
κλήρωση τους διαιτητές των αγώνων Α, Β, Γ, Δ Εθνι¬ 
κής Κατηγορίας και Κυπέλλου από τους αντίστοι¬ 
χους πίνακες διαιτητών της ΑΕΔ με την πιο κάτω 
διαδικασία. 

Γ ια τους αγώνες Α’ Εθνικής 

Κατά την πρώτη αγωνιστική στην κλήρωση μετέ¬ 
χουν όλοι οι διαιτητές. 

Κατά την δεύτερη αγωνιστική στην κλήρωση με¬ 
τέχουν οι διαιτητές που δεν κληρώθηκαν την προη¬ 
γούμενη αγωνιστική. 

Κατά την τρίτη αγωνιστική στην κλήρωση μετέ- 

χουν οι υπόλοιποι διαιτητές που δεν κληρώθηκαν 
στις δύο προηγούμενες. 

Μετά την συμπλήρωση της πρώτης τριάδας των 
αγώνων όλοι οι διαιτητές επανέρχονται στην κλή¬ 
ρωση και αρχίζει εκ νέου η διαδικασία για την δεύ¬ 
τερη τριάδα. 

Απαραίτητη προϋπόθεση ότι ο αριθμός των δι- 
καιουμένων συμμετοχής διαιτητών θα είναι διπλά¬ 
σιος του αριθμού των αγώνων. Αν αυτό δεν είναι εφι¬ 
κτό στην κληρωτίδα μπαίνουν όλοι οι διαιτητές και η 
διαδικασία αρχίζει ξανά όπως την πρώτη αγωνι¬ 
στική. 

Το αυτό συμβαίνει πάντοτε μετά την συμπλήρωση 
τριών κληρώσεων. 

Για τους αγώνες Β' Εθνικής 

Κατά την πρώτη αγωνιστική στην κλήρωση συμμε¬ 
τέχουν όλοι οι διαιτητές. 

Κατά την δεύτερη αγωνιστική στην κλήρωση με¬ 
τέχουν οι υπόλοιποι διαιτητές που δεν κληρώθηκαν 
στην προηγούμενη αγωνιστική. 

Σην τρίτη αγωνιστική στην κλήρωση μετέχουν 
όσοι διαιτητές δεν κληρώθήκαν στις δύο προηγού¬ 
μενες αγωνιστικές. 

Σην τέταρτη αγωνιστική στην κλήρωση μετέχουν 
όσοι διαιτητές δεν κληρώθηκαν στις τρεις προηγού¬ 
μενες αγωνιστικές. 

Σην πέμπτη αγωνιστική στην κλήρωση μετέχουν 
όσοι διαιτητές δεν κληρώθηκαν στις τέσσερεις 
προηγούμενες αγωνιστικές. 

Σην έκτη αγωνιστική στην κλήρωση μετέχουν όσοι 
διαιτητές δεν κληρώθηκαν στις πέντε προηγούμε¬ 
νες αγωνιστικές. ^.. ν 

Σην έβδομη αγωνιστική στην κλήρωση δυμμετέ- 
χουν όλοι οι διαιτητές και η διαδικασία της κληρώ- 
σεως αρχίζει εκ νέου. 

Απαραίτητη προϋπόθεση ότι ο αριθμός των δικαιου- 
μένων συμμετοχής διαιτητών θα είναι διπλάσιος του 
αριθμού των αγώνων. Αν αυτό δεν είναι εφικτό στην κη- 
ρωτίδα μπαίνουν όλοι οι διαιτητές και η διαδικασία αρχί¬ 
ζει ξανά όπως στην πρώτη αγωνιστική. 

Το αυτό συμβαίνει πάντοτε μετά την συμπλήρωση 
επτά κληρώσεων. 

Γ ια τους αγώνες Γ' και Δ' Εθνικής 

Με απόφαση της ΑΕΔ, που ανακοινώνεται πριν 
από την έναρξη του πρωταθλήματος και με την δια¬ 
δικασία και τους περιορισμούς που ισχύουν για την 
Β' Εθνική καθορίζονται τα της κληρώσεως των διαι¬ 
τητών της Γ' και Δ' Εθνικής. 

Στην ως άνω απόφαση θα πρέπει να λαμβάνεται 
πρόνοια κατά την κλήρωση, ώστε, οι διαιτητές να 
προέρχονται από πλησιέστερες περιοχές. 

Κατά την διαδικασία της κληρώσεως πρώτα γίνε¬ 
ται η κλήρωση των διαιτητών της Α, Β, Γ Εθνικής Κα¬ 
τηγορίας και όταν τελειώσει αρχίζει η κλήρωση των 
εποπτών της Α, Β, Γ Εθνικής. Ακολουθεί η κλήρωση 
της Δ' Εθνικής. 


Σε κάθε περίπτωση, ο αριθμός των δικαιουμένων 
συμμετοχής στην κλήρωση διαιτητών, θα είναι δι¬ 
πλάσιος του αριθμούπ των αγώνων. Αν αυτό δεν εί¬ 
ναι εφικτό όλοι οι διαιτηταί μπαίνουν στην κληρωτίδα 
και η διαδιικασία επαναλαμβάνεται από την αρχή. 

1. Στην περίπτωση που η ΕΟΔ δεν διενεργεί την 
κλήρωση αγώνων ή αγώνος παρά την ρητή εντολή 
της διοργανώτριας, τότε η κλήρωση διενεργείται κα¬ 
τόπιν αποφάσεως της ΕΠΟ από την ΑΕΔ εφ’ όσον 
παρίστανται τρία τουλάχιστον μέλη της. 

2. Η ΕΟΔ ορίζει επίσης τους διαιτητές και επό- 
πτας των διεθνών αγώνων που διεξάγονται στην Ελ¬ 
λάδα ή στο εξωτερικό, είτε αυτοί είναι επίσημοι, είτε 
φιλικοί και εφ’ όσον δεν ορίζονται από την ΡΙΒΑ ή 
υΕΡΑ οι διαιτητές ονομαστικώς - ΜΟΝΟ από τους 
πίνακες διεθνών διαιτητών και εποπτών αντιστοί- 
χως. 

3. Η ΕΟΔ επίσης ορίζει στους διεθνείς αγώνες 
Εθνικών ομάδων, πρωταθλημάτων ΡΙΒΑ - υΕΡΑ που 
διεξάγονται στην Ελλάδα ή στο εξωτερικό τους ανα¬ 
πληρωματικούς διαιτητές, ΜΟΝΟΝ από τον πίνακα 
της ΡΙΡΑ. 

4. α) Η ΕΟΔ ορίζει επίσης υποχρεωτικά τους διαι- 
τητάς αγώνων τοπικών πρωταθλημάτων σε περί¬ 
πτωση αρνήσεως των ΕΟΔ των ΕΠΣ να καλύψουν 
τους αγώνες. 

β) Η ΕΟΔ υποχρεούται μετά από αίτημα της οι¬ 
κείας ΕΠΣ το οποίο υποβάλλεται μέχρι και την προ¬ 
τεραία του αγώνος, να ορίσει διαιτητές από τούς πί¬ 
νακες αξιολογημένων διαιτητών και εποπτών του οι¬ 
κείου Συνδέσμου που ανήκει η ΕΠΣ ή σε περίπτωση 
που ο αριθμός δεν επαρκεί από τους ίδιους πίνακες 
και άλλων Συνδέσμων κατά προτίμηση γειτονικών. 

Σε περίπτωση αδικαιολογήτου αρνήσεως των ορι- 
ζομένων διαιτητών ή εποπτών να διευθύνουν τον 
αγώνα, αυτό διαγράφονται από τους πίνακες Εθνι¬ 
κών πρωταθλημάτων. 

ΟΡΙΣΜΟΣ ΕΠΟΠΤΩΝ ΓΡΑΜΜΩΝ 

ΑΡΘΡΟ 7 

1. Η ΕΟΔ από τους πίνακες επιλογής της ΑΕΔ ορί¬ 
ζει τους επόπτες γραμμών με κλήρωση την ίδια 
ημέρα και ώρα που ορίζονται οι διαιτητές με την 
ακόλουθη διαδικασία: 

α) Οι επόπτες ορίζονται μετά την κλήρωση των 
διαιτητών όλων των αγώνων Α, Β, Γ Εθνικών κατηγο¬ 
ριών. 

β) Για κάθε αγώνα διενεργείται κλήρωση μεταξύ 
των εποπτών που ανήκουν στον ίδιο σύνδεσμο με 
τον διαιτητή. 

γ) Η ΕΟΔ διενεργεί την κλήρωση για κάθε αγώνα 
μόνο όταν ο αριθμός των εποπτών είναι τουλάχιστον 
τέσσερεις (4). 

Εάν ο αριθμός των εποπτών είναι μικρότερος τότε 
ο πίνακας συμπληρώνεται άπό επόπτες πλησιεστέ- 
ρων Συνδέσμων. 

δ) Η κλήρωση των εποπτών γραμμών των αγώνων, 
γίνεται από την ΕΟΔ μετά την περαίωση της κλήρω¬ 
σης όλων των διαιτητών Α, Β, Γ Εθνικής κατηγορίας, 
και κατά σειρά κατηγορίας Πρωταθλημάτων αρχο- 
μένης από την ανώτατη κατηγορία. 

ε) Η κλήρωση των εποπτών της Δ' Εθνικής γίνεται 
μετά την κλήρωση των διαιτητών της ίδιας Κατηγο¬ 
ρίας. 

ΟΡΙΣΜΟΣ ΑΝΑΠΛΗΡΩΜΑΤΙΚΩΝ ΔΙΑΙΤΗΤΩΝ- 
ΕΠΟΠΤΩΝ ΓΡΑΜΜΩΝ 

ΑΡΘΡΟ 8 

1. Η ΕΟΔ αφού ολοκληρώσει τον ορισμό των Τα¬ 
κτικών Διαιτητών - Εποπτών Γραμμών όλων των 
Εθνικών Πρωταθλημάτων, προχωρεί από τους πίνα¬ 
κες επιλογής της ΑΕΔ στην κλήρωση αναπληρωμα¬ 
τικών Διαιτητών Εποπτών με την ακόλουθη διαδικα¬ 
σία. 

α) Στην Α και Β Εθνική Κατηγορία κληρώνονται για 
κάθε μια 4 διαιτητές και 8 επόπτες γραμμών. 

β) Στην Γ’ Εθνική Κατηγορία κληρώνονται 10 διαι¬ 
τητές και 20 επόπτες γραμμών. 

γ) Στην Δ' Εθνική Κατηγορία κληρώνονται 20 διαι¬ 
τητές και 40 επόπτες γραμμών. 

Ειδικά στην Δ' Εθνική, η ΕΟΔ με απόφασή της προ 
της κληρώσεως μπορεί να αυξήσει τον αριθμό των 
αναπληρωματικών διαιτητών και εποπτών γραμ¬ 
μών. 

2. Η αντικατάσταση Διαιτητών και Εποπτών γραμ¬ 
μών γίνεται με κλήρωση μεταξύ των αναπληρωματι¬ 
κών, εκτός αν δεν υπάρχουν οπότε γίνεται κλήρωση 
από τον πίνακα όλων των διαιτητών.και εποπτών. 

3. Στην περίπτωση που η ΕΟΔ δεν διενεργεί την 
κλήρωση για οποιοδήποτε λόγο, τότε η κλήρωση 
διενεργείται από την ΑΕΔ εφ’ όσον παρίστανται τρία 
(3) τουλάχιστον μέλη της. 

4. Δεν επιτρέπεται στους τοπικούς συνδέσμους 
να προβαίνουν σε αντικαταστάσεις διαιτητών ή επο¬ 
πτών, χωρίς εντολή της ΕΟΔ. 

Σε περίπτωση που δοθεί η άδεια από την ΕΟΔ η 
αντικατάσταση υποχρεωτικά γίνεται από τον πίνακα 
των αναπληρωματικών. 

ΕΞΑΙΡΕΣΕΙΣ ΔΙΑΙΤΗΤΩΝ - ΕΠΟΠΤΩΝ 
ΑΡΘΡΟ 9 

1. Διαιτητές και επόπτες Γραμμών έχουν το δικαί¬ 
ωμα μετά την οριστική τους επιλογή και πριν από την 
έναρξη του πρωταθλήματος να δηλώσουν έγγραφα 
στην ΕΟΔ, ότι δεν επιθυμούν να διευθύνουν τους 
αγώνες μιας ΠΑΕ ή ενός Σωματείου οπότε δεν συ- 
μπεριλαμβάνονται στις αντίστοιχες κληρώσεις. 

Ειδικά για την Δ' Εθνική η δήλωση αυτή μπορεί να 
συμπεριλαμβάνει τρία σωματεία. 

Για την Α' και Β' Εθνική Κατηγορία δεν επιτρέπε¬ 
ται να διευθύνει αγώνα διαιτητής που η έδρα του 
συνδέσμου του είναι η ίδια με την έδρα της ΠΑΕ, 


όταν αυτή αγωνίζεται με ΠΑΕ που έχει διαφορετική 
έδρα από την έδρα του Συνδέσμου του διαιτητού. 
Επίσης δεν μπορούν να διευθύνουν σε κάθε γύρο, 
περισσότερους από τρεις αγώνες της ίδιας ομά- 
δος. 

2. α) Διαιτητές ή επόπτες γραμμών απαγορεύεται 
να διευθύνουν αγώνες της ΠΑΕ ή των Σωματείων 
των οποίων διετέλεσαν μέλη, ή των οποίων υπήρξαν 
αθλητές ή ποδοσφαιριστές. 

β) β) Επίσης απαγορεύεται να διευθύνουν αγώνες 
της ΠΑΕ ή των Σωματείων των ΠΑΕ ή των σωματείων 
γενικώς εφ’ όσον συνδέονται με τους Προέδρους ή 
μέλη των Δ.Σ. αυτών με εργασιακή σχέση είτε οι ίδιοι 
η συγγενείς των, μέχρι α βαθμού (σύζυγοι - τέκνα). 

3. Οι διαιτητές υποχρεούνται να δηλώσουν εγγρά- 
φως προς της ενάρξεως της περιόδου στην ΕΟΔ την 
ύπαρξη αυτού του κωλύματος. 

Σε περίπτωση που η δήλωσή αυτή δεν γίνεΓκαι 
αποδειχθεί η σχέση, ο διαιτητής αυτομάτως διαγρά¬ 
φεται από τους πίνακες και δεν μπορεί να επανέλθει 
σε κανένα πίνακα οποιοσδήποτε κατηγορίας Εθνι¬ 
κού Πρωταθλήματος προς της παρόδου τριετίας 
από την διαγραφή. (Η τριετία υπολογίζεται από την 
ημέρα της διαγραφής). 

4. Διαιτητές και επόπτες γραμμών που ζητούν να 
εξαιρεθούν από την κλήρωση, αποκλείονται των 
επομένων τριών (3) κληρώσεων εφ’ όσον ο λόγος 
που επικαλούνται δεν είναι σοβαρός, κατά την κρίση 
της ΑΕΔ. 

5. α) Διαιτητές και επόπτες γραμμών που ασθε¬ 
νούν αποδεδειγμένα εξαιρούνται της κληρώσεως. 

β) Διαιτητές και επόπτες γραμμών οι οποίοι λόγω 
ασθένειας αρνούνται να διευθύνουν τον αγώνα στον 
οποίο εκληρώθηκαν θεωρούνται δικαιολογημένοι 
εφ’ όσον: 

Γ ια μεν τους αγώνες Α, Β, Γ Εθνικής η διαπίστωση 
της ασθένειας γίνεται από Ιατρό μέλος της Υγειονο¬ 
μικής Επιτροπής της ΕΠΟ και σε περίπτωση που 
αυτό είναι αδύνατο από Δημόσιο Νοσοκομείο ή Ια¬ 
τρό του Ασφαλιστικού Φορέα του Διαιτητή ή του 
επόπτη. 

Γ ια δε τους αγώνες Δ' Εθνικής η διαπίστωση της 
ασθένειας γίνεται από Δημόσιο Νοσοκομείο ή από 
Ιατρό του Ασφαλιστικού Φορέα του Διαιτητή ή του 
επόπτη. 

6. Διαιτητές και επόπτες γραμμών που ορίσθηκαν 
να διευθύνουν διεθνείς αγώνες εξαιρούνται με από¬ 
φαση της ΕΟΔ από την κλήρωση της αγωνιστικής 
που προηγείται του διεθνούς αγώνος. 

7. α) Δήλωση εξαιρέσεως κατατίθεται στην ΕΟΔ, 
24 ώρες τουλάχιστον πριν από την κλήρωση, μόνο 
από τον ενδιαφερόμενο διαιτητή εγγράφως ή τηλε¬ 
γραφικούς και ισχύει για όλους τους αγώνες τοπικών, 
Περιφερειακών και Εθνικών Πρωταθλημάτων. 

β) Δεν επιτρέπεται για οποιοδήποτε λόγο σε διαι¬ 
τητή να δηλώσει κώλυμα ή ασθένεια ή να αρνηθεί να 
διαιτητεύσει αγώνες τοπικών πρωταθλημάτων, ενώ 

αποδέχεται τη συμμετοχή στις κληρώσεις των εθνι¬ 
κών πρωταθλημάτων. 

Εφαρμόζεται το άρθρο 30 του ΚΑΠ. 

ΠΡΟΣΟΝΤΑ ΔΙΑΙΤΗΤΩΝ - ΕΠΟΠΤΩΝ ΑΓΩΝΩΝ 

Α' ΕΘΝΙΚΗΣ 

ΑΡΘΡΟ 10 

1. Για την επιλογή Διαιτητή στον πίνακα Α' Εθνικής 
Κατηγορίας απαιτούνται τα παρακάτω προσόντα: 

α) Να έχει τα τυπικά και ουσιαστικά προσόντα που 
προβλέπονται από τις διατάξεις του Εσωτερικού Κα¬ 
νονισμού Διαιτησίας (ΕΚΔ) της ΟΔΠΕ. 

β) Να έχει το σήμα του διαιτητή Α' Εθνικής Κατη¬ 
γορίας. 

γ) Να έχει περάσει με επιτυχία τις προβλεπόμενες 
δοκιμασίες προεπιλογής της ΟΔΠΕ και να έχει συ- 
μπεριληφθεί στους πίνακες προεπιλογής. 

δ) Να έχει γίνει δεκτή ένστασή του, κατά του πίνα- 
κος προεπιλογής της ΟΔΠΕ από την αρμόδια Επι- 
τροπή<Ενστάσεων και να έχει δικαιωθεί με απόφαση 
της επιτροπής. 

ε) Να μην έχει υπερβεί το 40ο έτος της ηλικίας 
του κατά την πρώτη επιλογή του. 

στ) Να έχει διαιτητεύσει τουλάχιστον δύο πλήρεις 
αγώνιστικές περιόδους αγώνες Β' Εθνικής Κατηγο¬ 
ρίας. 

2. Για την επιλογή επόπτη στον πίνακα εποπτών 
Α' Εθνικής Κατηγορίας απαιτούνται τα παρακάτω 
προσόντα: 

α) Να έχει το σήμα Α ή Β Εθνικής Κατηγορίας. 

β) Να μην έχει συμπληρώσει το 38ο έτος κατά την 
πρώτη επιλογή του. 

γ) Να έχει κατά τα προηγούμενα χρόνια τουλάχι¬ 
στον 10 εποπτείες σε αγώνες Εθνικών πρωταθλη¬ 
μάτων Α, Β, Γ, Δ Εθνικής Κατηγορίας. 

: ΠΡΟΣΟΝΤΑ ΔΙΑΙΤΗΤΩΝ - ΕΠΟΠΤΩΝ ΑΓΩΝΩΝ 
Β' ΕΘΝΙΚΗΣ 

ΑΡΘΡΟ 11 

1. Για την επιλογή Διαιτητή στον πίνακα Β' Εθνι¬ 
κής Κατηγορίας απαιτούνται τα παρακάτω προσό¬ 
ντα: 

α) Να έχει τα τυπικά και ουσιαστικά προσόντα που 
προβλέπονται από τις διατάξεις του Εσωτερικού Κα¬ 
νονισμού Διαιτησίας (ΕΚΔ) της ΟΔΠΕ. 

β) Να έχει το σήμα του διαιτητή Α’ ή Β' Εθνικής 
Κατηγορίας. 

γ) Να περάσει με επιτυχία τις προβλεπόμενες δο¬ 
κιμασίες προεπιλογής της ΟΔΠΕ και να έχει συμπε- 
ριληφθεί στους πίνακες προεπιλογής. 

δ) Να έχει γίνει δεκτή ένστασή τρυ κατά του πίνα- 
κος προεπιλογής της ΟΔΠΕ από την αρμόδια επι¬ 
τροπή ενστάσεων και να έχει δικαιωθεί με απόφαση 
■τηξεήιτροπής. 

ν έ) : Να μην έχει υπερβεί το 38ο έτος της ηλικίας 
του κατά την. πρώτη επιλογή του. 


στ) Να έχει διαιτητεύσει δύο πλήρεις αγωνιστικές 
περιόδους αγώνες Γ' Εθνικής Κατηγορίας ή τουλά¬ 
χιστον μια πλήρη αγωνιστική περίοδο αγώνες Γ' 
Εθνικής και μια πλήρη αγωνιστική περίοδο αγώνες 
Δ' Εθνικής. 

2. Για την επιλογή επόπτη στον πίνακα εποπτών 
Β' Εθνικής Κατηγορίας απαιτούνται τα παρακάτω 
προσόντα: 

α) Να έχει τουλάχιστον το σήμα διαιτητή Β' Εθνι¬ 
κής Κατηγορίας ΟΔΠΕ. 

β) Να μην έχει συμπληρώσει το 36ο έτος κατά την 
πρώτη επιλογή του. 

γ) Να έχει κατά τα προηγούμενα χρόνια τουλάχι¬ 
στον 10 εποπτείες σε αγώνες Εθνικών Πρωταθλη¬ 
μάτων Α, Β, Γ, Δ Εθνικής Κατηγορίας. 

ΠΡΟΣΟΝΤΑ ΔΙΑΙΤΗΤΩΝ - ΕΠΟΠΤΩΝ ΓΡΑΜΜΩΝ 
Γ' ΕΘΝΙΚΗΣ 

ΑΡΘΡΟ 12 

1. Για την επιλογή Διαιτητή στον πίνακα Γ' Εθνικής 
Κατηγορίας απαιτούνται τα παρακάτω προσόντα: 

α) Να έχει τα τυπικά και ουσιαστικά προσόντα 
που προβλέπονται από τις διατάξεις του Εσωτερικού 
Κανονισμού Διαιτησίας (ΕΚΔ) της ΟΔΠΕ. 

β) Να έχει το σήμα του διαιτητή Α, Β ή Γ Εθνικής 
Κατηγορίας. 

γ) Να έχει περάσει με επιτυχία τις προβλεπόμενες 
δοκιμασίες προεπιλογής της ΟΔΠΕ και να έχει συ- 
μπεριληφθεί στους πίνακες προεπιλογής. 

δ) Να έχει γίνει δεκτή ένστασή του κατά του πίνα- 
κος προεπιλογής της ΟΔΠΕ από την αρμόδια επι¬ 
τροπή ενστάσεων και να έχει δικαιωθεί με απόφαση 
της επιτροπής. 

ε) Να μην έχει υπερβεί το 36ο έτος της ηλικίας 
του κατά την πρώτη επιλογή του. 

στ) Να έχει διαιτητεύσει τουλάχιστον μια πλήρη 
αγωνιστική περίοδο αγώνες Δ' Εθνικής Κατηγο¬ 
ρίας. 

2. Για την επιλογή επόπτη στον πίνακα εποπτών Γ' 
Εθνικής Κατηγορίας απαιτούνται τα παρακάτω προ¬ 
σόντα: 

- α) Να έχει τουλάχιστον το σήμα διαιτητή Α' Ερασι¬ 
τεχνικής Κατηγορίας. 

β) Να μην έχει συμπληρώσει το 34ο έτος κατά την 
πρώτη επιλογή του. 

γ) Να έχει κατά τα τρία προηγούμενα χρόνια του¬ 
λάχιστον 15 εποπτείες στα ερασιτεχνικά πρωταθλή- 

ματα και τουλάχιστον πέντε εποπτείες στα Εθνικά 
Πρωταθλήματα. 

ΠΡΟΣΟΝΤΑ ΔΙΑΙΤΗΤΩΝ - ΕΠΟΠΤΩΝ ΑΓΩΝΩΝ Δ' 
ΕΘΝΙΚΗΣ 

ΑΡΘΡΟ 13 

1. Για την επιλογή Διαιτητή στον πίνακα Δ' Εθνι¬ 
κής Κατηγορίας απαιτούνται τα παρακάτω προσό¬ 
ντα: 

α) Να έχει τα τυπικά και ουσιαστικά προσόντα που 
προβλέπονται από τις διατάξεις του Εσωτερικού κα¬ 
νονισμού Διαιτησίας (ΕΚΔ) της ΟΔΠΕ. 

β) Να έχει τουλάχιστον το σήμα του διαιτητή Α' 
Ερασιτεχνικής κατηγορίας της ΟΔΠΕ. 

γ) Να μην έχει υπερβεί το 35ο έτος της ηλικίας του 
κατά την πρώτη επιλογή του. 

δ) Να έχει διαιτητεύσει τουλάχιστον δύο πλήρεις 
αγωνιστικές περιόδους αγώνες Α' Ερασιτεχνικής 
Κατηγορίας. 

2. Για την επιλογή επόπτη στον πίνακα Δ' Εθνικής 
Κατηγορίας απαιτούνται τα παρακάτω προσόντα: 

α) Να έχει τουλάχιστον το σήμα διαιτητή Β' Ερασι¬ 
τεχνικής Κατηγορίας. 

β) Να μην έχει συμπληρώσει το 33ο έτος της ηλι¬ 
κίας του κατά την πρώτη επιλογή του. 

γ) Να έχει κατά τα τρία προηγούμενα χρόνια του¬ 
λάχιστον 20 εποπτείες σε αγώνες τοπικών Ερασιτε¬ 
χνικών Πρωταθλημάτων Α' και Β' Κατηγορίας. 

ΠΙΝΑΚΕΣ ΔΙΕΘΝΩΝ ΔΙΑΙΤΗΤΩΝ - ΕΠΟΠΤΩΝ 
ΑΡΘΡΟ 14 

1. Μέχρι της 15ης Σεπτεμβρίου εκάστου έτους, 
το αργότερο, η ΟΔΠΕ υποχρεούται να υποβάλει 
στην ΕΠΟ χωριστούς πίνακες διαιτητών και εποπτών 
από τους οποίους γίνεται από το αρμόδιο όργανο, η 
επιλογή για τους πίνακες της ΡΙΡΑ. Στους πίνακες 
της ΟΔΠΕ με ευθύνη της, περιλαμβάνονται όλοι οι 
διαιτητές και επόπτες που έχουν τα νόμιμα προσό¬ 
ντα, όπως αυτά καθορίζονται κάθε φορά από τη 
ΡΙΡΑ. Ειδικότερα πρέπει να αναφέρονται το ονομα¬ 
τεπώνυμο, το πατρώνυμο, οι βαθμολογίες, οι γραμ¬ 
ματικές γνώσεις, τα στοιχεία γλωσσομάθειας, η ηλι¬ 
κία, τα αποτελέσματα των τεστ, οι πειθαρχικές ποι¬ 
νές, το επάγγελμα, ο αριθμός των αγώνων που 
έχουν διευθύνει ως διαιτητές και επόπτες και γενικά 
κάθε στοιχείο που είναι απαραίτητο για την αντικει¬ 
μενική εκτίμηση της αξίας εκάστου υποψηφίου. 

2. Εάν η ΟΔΠΕ παραλείψει να περιλάβει στις προ¬ 
τάσεις της δικαιούμενα άτομα ή σημειώσει ελλειπή ή 
λανθασμένα στοιχεία, η ΕΠΟ προβαίνει στην συ¬ 


μπλήρωση ή διόρθωση. Ενώ καταρτίζει η ίδια τους 
πίνακες, εάν η ΟΔΠΕ δεν πράξει τούτο στην προ- 
βλεπόμενη προθεσμία. 

ΠΕΙΘΑΡΧΙΚΑ ΑΔΙΚΗΜΑΤΑ - ΠΟΙΝΕΣ ΔΙΑΙΤΗΤΩΝ - 
ΕΠΟΠΤΩΝ 

ΑΡΘΡΟ 15 

1. Τα καθήκοντα των διαιτητών προσδιορίζονται 
από τους Διεθνείς Κανονισμούς Παιδιάς (ΡΙΡΑ), τον 
Κανονισμό Αγώνων Ποδοσφαίρου (ΚΑΠ), τον Εσω¬ 
τερικό Κανονισμό Διαιτησίας (ΕΚΔ) και τον παρόντα 
Κανονισμό. 

2. Οποιαδήποτε παράβαση των καθηκόντων των 
διαιτητών που γίνεται με υπαίτια πράξη ή παράλειψή 
τους που μπορεί να καταλογιστεί σε αυτούς, αποτε¬ 
λεί πειθαρχικό αδίκημα όπως είναι και τα εξής που 
αναφέρονται ενδεικτικά. 

α) Η μη τήρηση των αρχών του φιλάθλου πνεύμα- 
τος. 

β) Η άνάλειψη διαιτησίας ή εποπτείας αγώνων 
επισήμων ή φιλικών χωρίς την εντολή της αρμόδιας 
επιτροπής. 

γ) Η αδικαιολόγητη άρνηση αποδοχής ορισμού σε 
αγώνα ως διαιτητή ή επόπτη γραμμών ή η μη εμφά¬ 
νισή του στο γήπεδο καίτοι έχει αποδεχθεί τον ορι¬ 
σμό του. 

δ) Η μη συμμόρφωση στις επιβαλλόμενες υποχρε¬ 
ώσεις από τους κανονισμούς Παιδιάς, τον κανονισμό 
αγώνων ποδοσφαίρου (ΚΑΠ), από τις εντολές, οδη¬ 
γίες και αποφάσεις του ΔΣ της ΕΠΟ, από τον παρό¬ 
ντα κανονισμό και τον εσωτερικό κανονισμό διαιτη¬ 
σίας της ΟΔΠΕ. 

ε) Η παράλειψη λεπτομερούς συμπληρώσεως του 
Φ.Α., η κακή αναγραφή παραπτωμάτων ποδοσφαι¬ 
ριστών, η παράλειψη απαντήσεώς του διαιτητού στις 
ενστάσεις που απαιτείται. Αν σύνεπεία λανθασμέ¬ 
νης αναγραφής παραπτώματος ποδοσφαιριστού 
στο Φ.Α., ή παραλείψεως αναγραφής του παραπτώ¬ 
ματος, ο ποδοσφαιριστής μείνει ατιμώρητος ή τιμω¬ 
ρηθεί με ποινή μικρότερη της προβλεπομένης, ο 
διαιτητής τιμωρείται με ποινή που σε καμιά περί¬ 
πτωση δεν μπορεί να είναι μικρότερη των δύο (2) μη¬ 
νών. 

Στα παραπτώματα των ποδοσφαιριστών περιλαμ¬ 
βάνονται και οι κίτρινες κάρτες. 

στ) Η παραποίηση του Φ.Α. ή της οικείας έκθε¬ 
σης. 

ζ) γ) Η μη έγκαιρη αποστολή του Φ.Α., στην αρμό¬ 
δια Αρχή και του αντιγράφου του Φύλλου Αγώνα κα¬ 
θώς και της έκθεσης του παρατηρητή διαιτησίας. 

η) Η απρεπής ή η ανάρμοστος ή υβριστική συμπε¬ 
ριφορά έργων, ή λόγω προς τα μέλη των οργάνων 
διοίκησης του ποδοσφαίρου και της διαιτησίας, κα¬ 
θώς και προς τα μέλη των ΠΑΕ ή των σωματείων και 
προς τα πρόσωπα που κατά τη διάρκεια του αγώνα 
παρέχουν υπηρεσία προς αυτά, (προπονητές - ια- 

τροί - μασσέρ κ.λπ.) οποτεδήποτε κι αν λαμβάνει 
χώρα και είτε σχετίζεται είτε όχι με συγκεκριμένο 
αγώνα. 

θ) Η διατύπωση κρίσεων (προφορικών ή εγγρά¬ 
φων) εις βάρος των μελών των οργάνων διοίκησης 
του ποδοσφαίρου και της διαιτησίας καθώς και εις 
βάρος διαιτητών, Παρατηρητών Διαιτησίας κ.λπ. 

- ι) Αν συνεπεία λανθασμένης αναγραφής εις τα ΦΑ 
παραπτώματος ποδοσφαιριστού ή παραλείψεως 
αναγραφής ποδοσφαιριστού, γίνεται υπαίτιος ή να 
μην τιμωρηθεί ο ποδοσφαιριστής ή να τιμωρηθεί με 
μειωμένη ποινή. 

ια) Κάθε ενέργεια, που μπορεί να προκαλέσει μεί¬ 
ωση του κύρους του ως διαιτητή. 

ιβ) Οποιαδήποτε συμπεριφορά του διαιτητή που 
συνιστά δυσφήμιση του αθλήματος. 

ιγ) Η είσπραξη αποζημίωσης πέρα από τη νόμιμη . 

3. Διατάξεις που ορίζουν πειθαρχικά αδικήματα 
τηρούνται σε ισχύ. 

ΠΕΙΘΑΡΧΙΚΕΣ ΠΟΙΝΕΣ ΔΙΑΙΤΗΤΩΝ - ΕΠΟΠΤΩΝ 
ΑΡΘΡΟ 16 

Οι πειθαρχικές ποινές που επιβάλλονται στους 
Διαιτητές" και Επόπτες είναι: 

1. Έγγραφη επίπληξη. 

2. Προσωρινός αποκλεισμός μέχρι ένα (1) έτος 
από το δικαίωμα προσφοράς υπηρεσιών, ως διαι¬ 
τητή και επόπτη Γραμμών σε αγώνες Εθνικών Πρω¬ 
ταθλημάτων και Φιλικών. Σε περιπτώσεις προσωρι¬ 
νού αποκλεισμού μέχρι τεσσάρων (4) μηνών, ο χρό¬ 
νος των θερινών διακοπών ποδοσφαιρικής περιόδου 
(ΙΟΥΛΙΟΣ - ΑΥΓΟΥΣΤΟΣ), δεν προσμετράται για 
την έκτιση της ποινής. 

3. Οριστικός αποκλεισμός από το δικαίωμα προ¬ 
σφοράς υπηρεσιών ως Διαιτητή και επόπτη Γ ραμ¬ 
μών σε αγώνες Εθνικών πρωταθλημάτων και φιλι¬ 
κών. 

4. Αναστολή έκτισης ποινής δεν χορηγείται. 

ΑΣΚΗΣΗ ΠΕΙΘΑΡΧΙΚΗΣ ΔΙΩΞΗΣ 
ΑΡΘΡΟ 17 

1. Η Πειθαρχική δίωξη ασκείται αρμοδίως. 

α) Από την διοργανώτρια και τα αρμόδια όργανα 
αυτής (Αθλητικοί Δικαστές, Πρωτοβάθμια Πειθαρ¬ 
χική Επιτροπή και άλλες επιτροπές αυτής) για παρα¬ 
βάσεις των διαιτητών ή εποπτών που διαιτητεύουν 
κατά την ενάσκηση των καθηκόντων τους, ως ορίζο¬ 
νται στον ΚΑΠ και στις εκάστοτε ισχύουσες διατά¬ 
ξεις της νομοθεσίας. 

β) Από την επιτροπή ορισμού Διαιτητών, όταν 
αφορά άρνηση προσφοράς υπηρεσιών του διαιτητού 
ή του επόπτου ή μη παρουσίασή του στο γήπεδο. 

γ) Από την επιτροπή Παρατηρητών Εθνικών Πρω¬ 
ταθλημάτων (ΕΠΕΠ), όταν από τις εκθέσεις παρατη¬ 
ρητών διαπιστώνει παραβάσεις του διαιτητή κατά 
την ενάσκηση των καθηκόντων του. 


δ) Από το ΔΣ της ΕΠΟ της ΟΔΠΕ και της ΑΕΔ σε 
περίπτωση που διαπιστώνουν παραβάσεις καθηκό¬ 
ντων των διαιτητών και μόνο όταν η άσκηση της πει¬ 
θαρχικής διώξεως δεν ανατίθεται σε άλλα όργανα 
από τον ΚΑΠ, τον ΕΚΔ και τον παρόντα Κανονι¬ 
σμό. 

2. Με την άσκηση της Πειθαρχικής δίωξης ο διω¬ 
κόμενος διαιτητής τίθεται σε διαθεσιμότητα. 

3. Η για τον λόγο αυτό διαθεσιμότητα του διωκό¬ 
μενου διαιτητή αίρεται αυτοδίκαια εάν παρέλθουν 
30 ημέρες χωρίς να εκδοθεί απόφαση από την ΠΕΔ. 

4α) Σε περίπτωση αθωωτικής αποφάσεως του 
πρωτοβάθμιου οργάνου, αίρεται η διαθεσιμότητα 
του διαιτητή. 

Η τυχόν άσκηση εφέσεως κατά της αθωωτικής 
αποφάσεως υπέρ του διαιτητού, δεν παρατείνει την 
διαθεσιμότητά του. 

β) Αντιθέτως σε περίπτωση καταδικαστικής απο¬ 
φάσεως υπό του πρωτοβάθμιου οργάνου (ΠΕΔ) του 
διαιτητού, η τυχόν άσκηση εφέσεως από τον διαι¬ 
τητή, δεν αναστέλλει την διαθεσιμότητά του, εφ’ 
όσον έχει υπόλοιπο ποινής. 

ΚΛΗΣΗ ΣΕ ΑΠΟΛΟΓΙΑ 

ΑΡΘΡΟ 18 

1. Οι αποφάσεις της επιτροπής εκδίδονται 
ύστερα από κλήση του διαιτητή σε απολογία που 
απευθύνεται και στον ίδιο προσωπικά και στον σύν¬ 
δεσμό του. 

2. Η κλήση σε απολογία συντάσσεται από την ΠΕΔ 
με βάση τα αναγραφόμενα στο έγγραφο του οργά¬ 
νου που ασκεί την Πειθαρχική δίωξη και αποστέλλε- 
ται από αυτή. 

3. Στην κλήση καθορίζεται σαφώς το αποδιδό¬ 
μενο πειθαρχικό αδίκημα και τάσσεται και εύλογος 
προθεσμία ουχί μεγαλυτέρα των 10 ημερών. 

4. Η απολογία υποβάλλεται έγγραφα με συστη¬ 
μένη επιστολή, μπορεί όμως ο διωκόμενος διαιτητής 
να εμφανιστεί και αυτοπροσώπως στην Πειθαρχική 
επιτροπή και να απολογηθεί ή να παράσχει διευκρι- 
νήσεις. Στην περίπτωση αυτή υπογράφει την απολο¬ 
γία του σε ειδικό πρακτικό. 

5. Πριν από κάθε απολογία δικαιούται ο διαιτητής 
να λάβει γνώση της δικογραφίας που σχηματί¬ 
στηκε. 

ΠΕΙΘΑΡΧΙΚΗ ΑΠΟΦΑΣΗ 
ΑΡΘΡΟ 19 

1. Η πειθαρχική απόφαση εκδίδεται μέσα σε δέκα 
(10) ημέρες από τη λήψη της απολογίας, είναι ορι¬ 
στική και κοινοποιείται πάντα με αντίγραφο στον 
κριθέντα διαιτητή, στην ΕΠΟ, στην ΟΔΠΕ, στην 
ΑΕΔ, στη διοργανώτρια αρχή, στην τοπική Ένωση 
και στον σύνδεσμο που ανήκει ο διαιτητής. Στην 
απόφαση αναγράφονται αιτιολογημένα οι λόγοι της 
επιβολής της ποινής ή της αθώωσης, καθώς επίσης 

ορίζεται ο χρόνος έναρξης, που είναι η επόμενη της 
κοινοποίησης. 

2. Όπου στον ΚΑΠ ή στον παρόντα Κανονισμό 
αναγράφεται κατώτατο όριο ποινής για παράπτωμα 
του διαιτητή, απαγορεύεται στην ΠΕΔ εφόσον κρίνει 
ότι ο διαιτητής διέπραξε το παράπτωμα, να του επι¬ 
βάλλει μικρότερη ποινή της προβλεπομένης. 

3. Οι αθωωτικές αποφάσεις της Πειθαρχικής Διαι¬ 
τησίας της ΕΠΟ, των Τοπικών Ποδοσφαιρικών Ενώ¬ 
σεων και της Επιτροπής Εφέσεων Διαιτητών, ανα¬ 
κοινώνεται αυθημερόν στην ΕΟΔ, ΕΠΟ, ΕΟΔ Τοπι¬ 
κής Ένωσης καθώς και στον ενδιαφερόμενο διαι¬ 
τητή με τηλεγράφημα. 

ΕΦΕΣΕΙΣ ΚΑΤΑ ΑΠΟΦΑΣΕΩΝ ΤΗΣ ΠΕΔ 
ΑΡΘΡΟ 20 

1. Κατά των αποφάσεων της ΠΕΔ μπορεί να ασκη¬ 
θεί έφεση ενώπιον της Επιτροπής Εφέσεων Διαιτη¬ 
τών της ΕΠΟ εντός οκτώ (8) ημερών από την κοινο¬ 
ποίηση ή την με οιονδήποτε τρόπο γνωστοποίηση 
της απόφασης. 

2. Κατά των αποφάσεων της ΠΕΔ δικαίωμα εφέ- 
σεως έχουν: 

α) Ο διωκόμενος διαιτητής. 

β) Η Ελληνική Ποδοσφαιρική Ομοσπονδία. 

γ) Η διοργανώτρια. 

3. Ο διωκόμενος διαιτητής δύναται να ασκήσει 
έφεση σε κάθε περίπτωση καταδικαστικής σε βά¬ 
ρος της απόφασης, με μόνη εξαίρεση, την περί¬ 
πτωση που η επιβληθείσα ποινή είναι η κατώτερη, 
που προβλέπεται στον παρόντα κανονισμό, τον ΚΑΠ 
ή σε άλλες διατάξεις. 

4. Η Ελληνική Ποδοσφαιρική Ομοσπονδία, εφό¬ 
σον η παραπομπή ησκήθη από αυτή ή τις επιτροπές 
της συμπεριλαμβανομένων κάι των επιτροπών διαι¬ 
τησίας παρατηρητών κ.λπ. 

5. Η διοργανώτρια, εφόσον η παραπομπή ησκήθη 
από αυτή ή τις επιτροπές της συμπεριλαμβανομέ¬ 
νων και των επιτροπών διαιτησίας κ.λπ. 

6. Ευθύς ως ασκήθει έφεση υπό των δικαιουμέ-- 
νων, η επιτροπή υποχρεούται να ειδοποιήσει εντός 
πενθημέρου από την άσκηση τα ενδιαφερόμενο 
μέρη και να ορίσει ημέρα και ώρα συνεδριάσεως ουχί 
μεγαλυτέρα των οκτώ (8) ημερών. 

7. Επιτρέπεται η ενώπιον της επιτροπής παρά¬ 
σταση, τόσο του ασκούντος την έφεση, όσον και του 
αντιδίκου καθώς και η ανάπτυξις των απόψεών τους. 

8. Η απόφαση της Επιτροπής Εφέσεων εκδίδεται 
υποχρεωτικά εντός είκοσι (20) ημερών από την 
άσκηση της εφέσεως. 

ΜΕΤΑΒΑΤΙΚΕΣ ΔΙΑΤΑΞΕΙΣ 

ΑΡΘΡΟ 21. 

1. Ο παρών Κανονισμός διαιτησίας καταργεί κάθε 
προηγούμενο Κανονισμό. 

2. Διατηρείται σε ισχύ ο εσωτερικός κανονισμός 
διαιτησίας της ΟΔΠΕ, μόνο στα σημεία εκείνα, που 
δεν ρυθμίζονται με τον παρόντα Κανονισμό ή που 
δεν αντιτίθενται προς αυτόν. 

3. Οποιαδήποτε αμφιβολία στην εφαρμογή του 

παρόντος Κανονισμού, λύεται με απόφαση του ΔΣ 
της ΕΠΟ, ύστερα από ερώτημα, παντός ενδιαφερο¬ 
μένου. Η απόφαση αυτή της ΕΠΟ είναι δεσμευ¬ 
τική· ' 

Οι διατάξεις του κανονισμού αυτού ρυθμίζουν στο 
εξής όλα τα θέματα της διαιτησίας ποδοσφαίρου 
στους αγώνες Εθνικών Πρωταθλημάτων και του Κυ¬ 
πέλλου. 

Από τις διατάξεις αυτής της απόφασης δεν προ- 
καλείται δαπάνη σε βάρος του Κρατικού Προϋπολο¬ 
γισμού. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 13 Αυγούστου 1993 

Ο ΥΦΥΠΟΥΡΓΟΣ 

ΕΥΑΓΓΕΛΟΣ ΜΕΪΜΑΡΑΚΗΣ 

ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΕΕΧ 
ΡΑΧ 


Καποδιστρϊου 34 
104 32 

22.3211 ΥΡΕΤ ΟΗ 
5234312 


Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από β.ΟΟ' έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

•Για φωτοαντίγραφα παλαιών τευχών στην οδό Σολωμού 51 _ τηλ.. 52 48 141 
’ Τμήμα πληροφόρη σης: Για τα δημοσιεύματα των ΦΕΚ Σολωμού 51 τηλ 52 25.713 - 52.43.54/ 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ, κατάθεσης στο Δημόσιο Ταμείο 3512 


Η ετήσια συνδρομή είναι: 

α) Για το Τεύχος Α' Δρχ 

β) » » » Β' » 

γ) » » » Γ' » 

δ) » » » Δ' » 

ε) » ·» » Αναπτυξιακών Πράξεων » 

στ) » » » Ν.Π.Δ.Δ. » 

ζ) » » » ΠΑΡΑΡΤΗΜΑ » 

η) » » » Δελτ. Εμπ.& Βιομ. Ιδ. » 

θ) » » » Αν. Ειδικού Δικαστηρίου » 

ι) » » » Α.Ε. & Ε.Π.Ε. » 

ια) Για όλα τα Τεύχη εκτός ΤΑΕ-ΕΠΕ » 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

χ. 15.000 Δρχ. 750 

» 30.000 » 1.500 

» 10.000 » 500 

» 30.000 » 1.500 

» 20.000 » 1 000 
» 10.000 » 500 

» 5.000 » 250 

» 10.000 » 500 

» 3.000 » 150 

» 200.000 » 10.000 

» 100.000 » 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






